stanford-oval/wikipedia huggingface dataset:
חזייה
מבנה והתאמה

חזיות נבדלות זו מזו בתפקידן, בצורת ייצורן ובמידתן. חזייה מורכבת בדרך כלל ממספר חלקים קבועים: גביעים בשביל השדיים, ביניהם חיבור במרכז עשוי כעין פס, רצועה סביב היקף החזה תחת השדיים ורצועות בעלות אורך ניתן להתאמה המקבעות אותה לכתפיים. חזיות עשויות על פי רוב מטקסטיל, כמו למשל כותנה או פוליאסטר. בד סטרץ' ותחרה הם מרכיבים נוספים של חלק מן החזיות. הבדים המשמשים לייצור החזייה הם לעיתים בדים בעלי מראה אירוטי, בדים מעוטרים, או שקופים למחצה. הגביעים התומכים בשדיים מתוגברים על ידי "צלעות" עשויות מתכת או פלסטיק, שנמצאות תחת השדיים. החזייה בדרך כלל מהודקת על ידי סוגר קרס הנמצא על הרצועה בגב, במקור. בחזיות מסוימות ממוקם הסוגר בחזית, בין הגביעים, ואחרות מעוצבות כך שניתן ללבוש אותן מכיוון הראש, ולהן אין סוגר כלל.
בחלק מהחזיות ישנו ריפוד, שמטרתו להגביר את מידת הנוחיות, או לגרום לשדיים להראות גדולים יותר. חזיות פוש-אפ מעוצבות במיוחד בשביל מחשופים עמוקים, ובהן נעשה שימוש בריפוד ובחיתוך הדוגמה על מנת להשיג את האפקט הזה. ישנו גם ריפוד עשוי מחומר רך, שמושם בין השדיים והחזייה ומשמש ליצירת מראה של חזה גדול יותר מהמידה הנלבשת - לרוב, ריפוד זה יתאים לחזיות עם כיס פנימי, ולכן שינוי הגודל מחושב בעיצוב, ואין צורך לשנות את המידה הנרכשת.
מבנה והתאמה > התאמה

על החזייה, כפריט הלבשה תחתונה, להיות מותאמת בצורה המיטבית לגוף. מכיוון שמבנה השדיים והמרחק ביניהם משתנה בין נשים שונות, רצוי להתאים את החזייה למבנה השד. הרצועה המחברת בין הגביעים, והגביעים עצמם צריכים לספק את מירב התמיכה, יותר מהתמיכה שמספקות רצועות הכתף, שאחראיות למספר בעיות בריאותיות (ראו עקרונות מכניים, בהמשך). מספר נקודות עיקריות חשובות בהתאמת החזייה לצורת ומידת החזה והגוף.
בהתבוננות מן הצד, הרצועה שנמצאת סביב הגוף צריכה להימצא במצב אופקי, היא איננה צריכה להימשך כלפי מעלה במעלה הגב ועליה להיות מתוחה, אך נוחה.
צלעות החזייה צריכות להימצא בצורה אופקית תחת השדיים היכן שנמצא הקיפול התחתון שלהם מן הגוף, ויש להקפיד שהן לא ילחצו על החזה או על השדיים, לא ישפשפו ולא יבלטו החוצה או ינעצו בשדיים מקדימה.
על הגביעים להקיף את השדיים, ועליהם להסתיים בקו עדין במקום בו בד הגביע נגמר.
בגביעים עצמם, לא צריך להיות חריץ או כל בליטה שהיא מעל החלק העליון, או הצדי של הגביעים, אפילו בסגנון בעל חיתוך נמוך כמו בחזיית בלקונט.
בנוסף, יש לקחת בחשבון, שמידות החזייה יכולות להשתנות במהלך החודש בהתאם לשלבי הווסת השונים.
מבנה והתאמה > עקרונות מכניים

זוג שדיים עשוי לשקול מספר קילוגרמים. לדוגמה, זוג שדיים במידה "D" עשוי לשקול בין שבעה לעשרה קילוגרמים, תלוי במידת ההיקף והגביע (חזה במידה 105D ישקול יותר מחזה במידה 75D וחזה במידה 90J ישקול יותר מחזה במידה 90C).
אחד התפקודים העקרוניים של חזייה הוא להעלות ו"לתמוך" בשדיים, כלומר, להגביה אותם מהעמדה הנורמלית שלהם - על בית החזה. רצועת הכתף של החזייה צריכה לשאת משקל מועט, עקרון הנחשב למאפיין המגדיר של החזייה: תמיכה במשקל מהגב אל הכתפיים, בניגוד להרמה מלמטה (כמו במחוך).
אמון יתר ברצועת הגב כתומכת בשדיים, יוביל לדחיסה מופרזת של השדיים, שכן רצועת הכתף לא תישא את המשקל אותו היא אמורה לשאת, דבר שיש להסב אליו תשומת לב יתרה במיוחד בשדיים גדולים. החולשה ההנדסית הראשית של החזייה היא נוהגת כגלגלת, כאשר היא מעבירה את משקל השדיים מבית החזה התחתון אל יעדים גבוהים יותר כמו הגב, הכתפיים, הצוואר והראש. דבר זה יכול להתבטא בכאב ואף חבלה באיברים אלו, במיוחד לאישה בעלת שדיים גדולים.
גודל ומידה

הנוחות והתפקוד של כל חזייה תלוי מאוד בגודל ובהתאמה הנכונים. קיים טווח גדול של מידות חזייה אפשריות, בהתאם למגוון הרחב של גודלי שדיים ומבני גוף אצל נשים שונות. מידות חזייה מתפלגות בדרך כלל בשתי דרכים - נפח הגביעים שמתאימים לכיסוי השדיים מיוצג על ידי אות, ואורך רצועת הגב שסביב הגוף מיוצג בערך מספרי. הכרחי הוא, שהחזייה תתאים בדיוק לשתי הדרישות הללו. בדרך כלל ישנה אפשרות כלשהי לכוון מעט את אורך הרצועה, מפני שחזיות מאפשרות בין שתיים לארבע אפשרויות לסגירת הסוגר, כאשר סגירת הסוגר על התפס הקרוב ביותר לרצועה ייצור מצב בו הרצועה היא הקצרה ביותר, וסגירתו בתפס הרחוק ביותר מן הרצועה, תאריך את הרצועה לאורכה המקסימלי. עם זאת, ההמלצה היא לרכוש חזייה שנסגרת על התפס החיצוני ביותר, כדי להאריך את חיי המדף של החזייה במהלך ההתבלות. רצועות הכתף גם כן ניתנות לכוונון ברוב החזיות. גודל השדיים של אישה, בדרך כלל מתבטא על ידי מידת החזייה שלה.
גודל ומידה > מערכות מדידה

על אף שבכל החזיות מופיעים תגי מידה, נשים רבות מוצאות שהשיטה היחידה למציאת חזייה שתתאים להן בדיוק ושתיצור את האפקט שהן חפצות בו, היא על ידי ניסוי וטעייה של כל סוג, דגם וטיב של החזייה. בחזיות מתוצרת טובה המידות מדויקות ואחידות, אך בחזיות מתוצרת גרועה לא ניתן לסמוך על דיוק המידות.
מידות שונות של חזיות מקובלות בין מדינות שונות, בין מפעלים שונים ובין סוגים ועיצובים שונים, עובדה היכולה ליצור קשיים רבים בהתאמת החזייה.
המידה השכיחה של חזייה מתוארת על ידי שני ערכים. הראשון הוא אורך הרצועה, מספר המתבסס על היקף בית החזה תחת השדיים. השני הוא גודל הגביע, שנכתב על ידי אות בא'-ב' הלועזי, ומתייחס לנפח השדיים עצמם. לדוגמה, חזייה במידה 75D היא בעלת אורך רצועה של 75 ס"מ וגודל גביע D. מידות הגביע מתחילות מ-A, הגביע הקטן ביותר, ועולות לפי הABC. כל מידה מציינת אינץ' נוסף של הפרש בין היקף בית החזה המקסימלי ברום השד לבין היקף בית החזה מתחת לשד. שיטת איות כפול יכולה גם היא לבוא לידי שימוש, למשל DDD בשביל לסמל F או AA בשביל מידה הקטנה יותר מ-A. בעוד ישנו איזה שהוא הסכם כללי על משמעות האותיות A-D, אשר כוללות בטווח זה את רובן הגדול של הנשים, מידות גביע הגדולות מ-D או מ-DD (דאבל די), שהן המידות הסטנדרטיות הגדולות ביותר, מיוצרות בעיקר אצל יצרנים מתמחים, ומשתנות בין יצרנים.
אורך הרצועה נקבע בדרך כלל על ידי מדידה של היקף בית החזה מעל או מתחת לשדיים והוספה של ערך מסוים, בעקבות העובדה שהצלעות בדרך כלל רחבות יותר באזור השדיים עצמם, מאשר בנקודה בה ההיקף נמדד. מדידה היקפית נוספת נדרשת; מדידה זו נמדדת מעל החלק המלא ביותר של השדיים. מידת הגביע מחושבת על ידי טבלאות או על ידי כלי להמרה מההבדל בין שתי מדידות אלו, כפי שמוצג כאן (באנגלית). בישראל נהוגות המידות האירופאיות/בינלאומיות למדידת היקף החזה.
סוגי חזיות

לחזיות מספר סוגים ראשיים, על פי שימושיהן המיועדים:
חזייה ל"מתחילות", המיועדת לנערות צעירות בתור חזייה ראשונה, עשויה בדרך כלל מבד בלבד, בלי "צלעות" מתכת. נקראת גם גוזייה (גופייה וחזייה).
חזיית ספורט (טופ), שמטרתה הידוק השדיים כדי שלא יפריעו בפעילות ספורטיבית, עשויה בדרך כלל כעין גופייה אלסטית הדוקה מבד חלק.
חזיית פוש-אפ - דחיקת השדיים כלפי מעלה, מתוך מטרה לגרום להם להראות גדולים יותר.
חזייה מקטינה, שמטרתה להסתיר שדיים גדולים ולגרום להם להראות קטנים יותר.
חזיית סטרפ לס ("חסרת רצועה") - חזייה מחוסרת רצועות כתפיים ללבישה עם בגד החושף את הכתפיים.
חזייה בעלת רצועות פלסטיות שקופות - מיועדת ללבישה תחת בגד החושף חלק גדול מהגב והכתפיים.
חזיית הנקה - בעלת פתיחה קדמית או בעלת פתיחה חלקית לכל אחד מן הגביעים. בדרך כלל ללא צלעות.
חזיית מילוי - חזייה לנשים שעברו כריתת שד. בחזייה זו ממולא הגביע בתותב, חומר אלסטי מיוחד המשחזר את מבנה השד החסר, או את שני השדיים החסרים. בחזייה יש כיס נוסף בו שמים את התותב.
חזיית זכרים - חזייה לזכרים, חזייה זו בנויה ומועצבת על בסיס החזייה הנפוצה (המשמשת נשים) ונמצאת בשימוש בעיקר על ידי גברים הסובלים מגינקומסטיה או קרוסדרסרים
שריפת חזיות

מיתוס נפוץ הקשור לחזיות, הוא שהפמיניזם דוגל בשריפת חזיות, כאקט של התנערות מהתדמית הנשית הכרוכה בחזייה. מקור המיתוס הוא בהפגנת נשים נגד תחרות מיס אמריקה שהתרחשה ב-1968, באטלנטיק סיטי שבניו ג'רזי, ארצות הברית. שיא ההפגנה היה כשמחוץ לאולם התחרות הוצב מכל, לתוכו הושלכו חפצים שונים שסימלו, בעיני המפגינות, את האפליה נגד נשים. בין החפצים השונים שכללו גליונות פלייבוי, נעלי עקב וכדומה, הושלכו גם חזיות. ההפגנה זכתה לחשיפה תקשורתית עצומה, ואחד העיתונים למחרת פרסם את הכותרת "הנשים המשוחררות שרפו החזיות", תוך התעלמות מהעובדה שהדבר נעשה כאקט סימבולי, ושהחזיות היו חלק מחפצים שונים.
פמיניסטיות רבות אינן רואות בעין יפה את המיתוס, ורובין מורגן, אחת ממארגנות ההפגנה, הכחישה לימים כי חזיות נשרפו, וטענה שמדובר ב"מיתוס תקשורתי". לעומת זאת, ג'וזף קמבל, חוקר תקשורת ומי שכיהן כפרופסור באוניברסיטה האמריקאית בוושינגטון, טען בספרו על מיתוסים בתקשורת האמריקאית, ב-2010, שאין מדובר בדמיון, ואכן נשרפו חזיות, בין השאר, באירוע. הוא הסתמך על דיווח על ההפגנה בעיתון מקומי, ה"אטלנטיק סיטי פרס", וכן על עדות של ג'ון כץ שנכח במקום בעת ההתרחשות ככתב צעיר. קמבל סבור, שהמיתוס, אינו מיתוס שהופרך, אלא מיתוס שמקורו בתמונה דרמטית שהתקבעה בעקבות השיח התקשורתי, כשהמציאות הייתה שונה. בעוד, אכן נשרפו כמה חזיות עם חפצים אחרים כאקט סימבולי, הרי שהניפוח התקשורתי קיבע את האקט כדרמטי ומכונן, וכך זה התקבע בזיכרון הציבור.
הערות שוליים

1 2  Emily Spivack, Q&A: Archaeologist Unearths 600-year-old Bra in Castle, Smithsonian Magazine, ‏23/7.2012 (באנגלית)
↑  Susan Love, Karen Lindsey, Marcia Williams. Dr. Susan Love's Breast Book. Paperback: 632 pages. HarperCollins Publishers; 3rd Rev edition (September 20, 2000) ISBN 0-7382-0235-5
↑  אילנה ברודו, אמרו לא לחזיות: מחקר בן 15 שנים קובע שיותר בריא בלי, באתר חורים ברשת, 13 באפריל 2013
1 2 3  Uplift: The Bra in America. Jane Farrell-Beck and Colleen Gau. Philadelphia: University of Pennsylvania Press, 2002 xvi, 243 pp. ISBN 0-8122-3643-2.
1 2  Jessica Seigel. Bent out of shape: Why is it so hard to find the perfect bra? Lifetime Magazine May/June 2003
1 2 3 4 5 6  Wood, K., Cameron, M., & Fitzgerald, K. (2008). Breast size, bra fit and thoracic pain in young women: a correlational study. Chiropractic & osteopathy, 16(1), 1.
↑  Anne Casselman. The Physics of Bras DISCOVER Vol. 26 No. 11 November 2005
↑  Ryan E. Pectoral Girdle Myalgia in Women: A 5-year Study in a Clinical Setting Clinical Journal of Pain 16(4) December 2000, pp298-303
↑  Tyrer, John. cited in Seigel 2003 q.v.
1 2 3  greenbaum
↑  Pechter EA A new method for determining bra size and predicting postaugmentation breast size. Plast Reconstr Surg. 1998 Sep;102(4):1259-65
↑  Playtex Fitting Guide
↑  Boyes K. Buying the perfect bra. Good Housekeeping. August 1996 p50
↑  Lipton B. Are you wearing the wrong size bra? Ladies Home Journal March 1996 p46
↑  Hinds J If the bra fits, buy it. Ganett News Service May 25 1994
↑  Oprah Winfrey: Oprah's Bra and Swimsuit Intervention
↑  King, Stephanie A short history of lingerie: Doreen the bra that conquered the world The Independent June 2 2005. For comment, see Victoria Hiley Bra-burning a myth June 4. Commentary on Stephanie King A short history of lingerie June 2
↑  Bra database | Bratabase, www.bratabase.com
↑  Losken A, Fishman I, Denson D, Moyer H, Carlson, G. An Objective Evaluation of Breast Symmetry and Shape Differences Using 3-Dimensional Images Annals of Plastic Surgery Volume 55(6), December 2005, pp 571-575
↑  Phillips, Jeanne. (Van Buren, Abigail) Dear Abby: Women tired of shouldering burden of bad bra design. May 11 2004.
↑  לא שורפות חזיות; לא שורפות חזיות - מונעות איתן סרטן, באתר ynet, ‏17 בספטמבר 2008; שרון הר פז, שריפת חזיות; ד"ר טל פלג-שולמן, בוחרים חזייה, באתר מכבי שירותי בריאות, 22 בפברואר 2010
↑  רפי מן, הג'אנק פוד של העיתונות, באתר העין השביעית, 23 ביוני 2010
| --- | --- |
בקרת זהויות :  NLI: 987007282528605171  BnF: cb12327985r (data)  GND: 4692910-1  LCCN: sh85016492  NKC: ph814508 
חזייה קדומה המכונה "soutien gorge" בצרפתית, ודומה במקצת לחזייה מודרנית (למרות שעדיין ניתן לראות את הברזלים הכבדים המאפיינים את המחוך). התמונה לקוחה מתוך קטלוג משנת 1902.
חזייה מאחור. ניתן להבחין בסוגר החזייה, אשר סגור חלקית בלבד.
רצועות הכתף של חזייה
התאמת החזייה יכולה להיות מושפעת משלבי הווסת השונים במהלך החודש
חזיות בשלל צבעים ומידות
מידות של חזיות
חזיית פוש-אפ
תותבים אותם שמים בחזיית מילוי במקום השדיים שנכרתו על מנת לשוות לחזה מראה רגיל
חזיית הנקה
גלוריה טרווי

| --- | --- |

טרווי, 2021
 לידה:  15 בפברואר 1968 (בת 56) מונטריי, נואבו לאון, מקסיקו
 שם לידה:  גלוריה דה לוס אנחלס טרווינו רואיז
 שם במה:  Gloria Trevi 
 מוקד פעילות:  מקסיקו 
 תקופת הפעילות:  מ-1989
 עיסוק:  זמרת, פזמונאית, רקדנית, שחקנית, מארחת טלוויזיה, במאית וידאו קליפים, אשת עסקים
 סוגה:  פופ רוק
 סוג קול:  קונטרה אלט
 שפה מועדפת:  ספרדית 
 כלי נגינה:  קול
 חברת תקליטים:  סוני מיוזיק אריולה • יוניוויז'ן מיוזיק גרופ • יוניברסל מיוזיק גרופ
 http://mundotrevi.com/
 פרופיל ב-IMDb
 
גלוריה דה לוס אנחלס טרווינו רואיז (בספרדית: Gloria de los Ángeles Treviño Ruiz, נולדה ב-2 בפברואר 1968) המוכרת בשם גלוריה טרווי, היא זמרת, פזמונאית, רקדנית, שחקנית, מארחת טלוויזיה, במאית וידאו קליפים ואשת עסקים מקסיקנית.
אלבומה השני, Tu Ángel de la Guarda, נמכר במקסיקו בלמעלה מ-2.8 מיליון עותקים, דבר אשר הפך אותו לאחד מן האלבומים הנמכרים ביותר במדינה. אלבומה השלישי Me Siento Tan Sola, נמכר בלמעלה מ-5 מיליון עותקים. ארבעה מן אלבומיה כבשו את פסגת מצעד האלבומים הלטיניים. שירה "No Querías Lastimarme", שנכלל באלבומה התשיעי De Película, הפך ללהיט כאשר צבר למעלה מ-415 מיליון צפיות ביוטיוב. בנוסף לכך, נחשבת טרווי לאחד מהאמנים הלטיניים הנמכרים ביותר בכל הזמנים.
במהלך הקריירה שלה, נמכרו אלבומיה ושיריה בלמעלה מ-30 מיליון. כמו כן, מוכרת כ"מדונה המקסיקנית" ו"הדיווה העליונה של הפופ המקסיקני".
ביוגרפיה

גלוריה טרווי נולדה ב-15 בפברואר 1968, במונטריי שבמקסיקו. בהמשך, כדי לקדם את הקריירה שלה, עברה למקסיקו סיטי.
קריירה > 1985-2000: ההתחלה

בתחילת הקריירה שלה, חברה טרווי ללהקת הבנות Boquitas Pintadas, אשר הוקמה בשנת 1985. לאחר שהלהקה התפרקה בשנת 1988, פתחה טרווי בקריירת סולו, תוך שהוציאה אלבום הבכורה שלה, ...Qué Hago Aquí?. האלבום זכה להצלחה חסרת תקדים באמריקה הלטינית. האלבום נמכר בכ-2 מיליון עותקים, והביא עמו כמה להיטים. בזכות ההצלחה לה זכתה טרווי עם האלבום, הוענק לה הכינוי "מדונה המקסיקנית".
בשנת 1991 הוציאה את אלבומה השני, Tu Ángel de la Guarda. האלבום ביסס את מעמדה של טרווי בעולם המוזיקה כאשר נמכר בכ-1.5 מיליון עותקים בעולם ובכ-2.8 מיליון עותקים נוספים במקסיקו בלבד. השיר "Pelo Suelto", אשר נכלל באלבום הפך ללהיט באמריקה הלטינית וספרד. אלבומה השלישי, Me Siento Tan Sola, יצא לאור בשנת 1992, וכלל בתוכו את הלהיט "Zapatos Viejos". בשנת 1994, הוציאה את האלבום Más Turbada Que Nunca, ממנו יצאו שני הסינגלים "El Recuento de los Daños" ו-"La Papa Sin Catsup". שני השירים הפכו ללהיטים במצעדים הלטיניים של בילבורד. בשנת 1995, הוציאה את אלבומה החמישי במספר, Si Me Llevas Contigo. באלבום נכללו שני הלהיטים "Ella Que Nunca Fue Ella" ו-"Si Me Llevas Contigo". ב-13 במרץ 1996, הודיעה טרווי כי היא תפרוש מעולם המוזיקה במטרה לעזור למפיק שלה, סרג'יו אנדראדה, לעבור את מחלת הסרטן. היא ביצעה את שתי ההופעות האחרונות שלה ב-16 וב-17 במרץ באותה השנה.
בשנת 2000, נעצרו טרווי, אנדראדה ומרי בוקיטאס, בריו דה ז'ניירו, ברזיל, בחשד להדחת קטינה לדבר עבירה. שנה לאחר מכן, כשעוד הייתה בכלא, הודיעה טרווי שהיא בהיריון. על פי בדיקות דנ"א של שלטונות ברזיל, האב היה אנדראדה (טרווי והגנתה טענו שתוצאות בדיקת הדנ"א נקבעו). לאחר ששהתה בכלא במשך ארבע שנים ושמונה חודשים, שוחררה טרווי מפאת חוסר ראיות.
קריירה > 2004-הווה: המשך הקריירה

לאחר שחרורה מהכלא, הוציאה גלוריה טרווי את אלבומה השישי, Cómo Nace el Universo. באלבום נכלל הלהיט "En el Medio de la Tempestad". תוך שעשתה קאמבק עם אלבומה השישי, הוציאה טרווי את אלבומה השביעי Una Rosa Blu, אשר זכה לשבחים, הצלחה וביקורות חיוביות. מתוך האלבום יצאו שישה סינגלים; "Psicofonía",‏ "Cinco Minutos",‏ "Pruébamelo",‏ "El Favor de la Soledad",‏"Lo Que Una Chica Por Amor es Capaz" ו-"Inmaculada". באלבום נכלל להיטה "Todos Me Miran", שיצא כסינגל מתוך אלבום ההופעה הראשון שלה, La Trayectoria. בהמשך, הוציאה את אלבומה השמיני, Gloria.
בשנת 2013, הוציאה את אלבומה התשיעי, De Película. האלבום זכה להצלחה חסרת תקדים, ומתוכו יצאו הלהיטים "No Querías Lastimarme",‏ "No Soy un Pájaro", ו-"Habla Blah Blah". שנתיים לאחר מכן, הוציאה את אלבומה העשירי, El Amor. האלבום נמכר בלמעלה מ-90,000 עותקים במקסיקו בלבד. מתוך האלבום יצאו ארבעה סינגלים בסך הכול.
אלבומה האחד העשר Versus, יצא לאור בשנת 2017. האלבום יצא ביחד עם אלחנדרה גוזמן. בשנת 2019, הוציאה את "Que Me Duela" ואת "Hijoepu*#" ביחד עם הזמרת קרול ג'י. לאחר מכן הוציאה את אלבומה, Diosa de la Noche. בשנת 2022 יצא אלבומה, Isla Divina.
באוקטובר 2024, פורסם כי טרווי תופיע בטקס פרסי המוזיקה הלטינית של בילבורד 2024. האירוע ישודר ב-20 באוקטובר.
חיים אישיים

גלוריה טרווי התחתנה עם המשפטן, ארמנדו גומז, בשנת 2009. כיום מתגוררת ביחד עם גומז במקאלן, טקסס ביחד עם שני ילדיה. ב-2 במרץ 2016, קיבלה טרווי את פרס ה-BMI, על השפעתה הרבה בעולם הלטיני ובפרט על סגנון הפופ הלטיני אשר מאפיין כמה מאלבומיה.
דיסקוגרפיה > אלבומי אולפן

1989: ...Qué Hago Aquí?
Tu Ángel de la Guarda :1991
Me Siento Tan Sola :1992
Más Turbada Que Nunca :1994
Si Me Llevas Contigo :1995
Cómo Nace el Universo :2004
Una Rosa Blu :2007
Gloria :2011
De Película :2013
El Amor :2015
2017: Versus (ביחד עם אלחנדרה גוזמן)
2019: Diosa de la Noche
2022: Isla Divina
סיבובי הופעות

Trevolución :2005-06
Una Rosa Blu Tour :2009-10
Gloria Tour :2011-12
Agárrate Tour :2013-14
De Película Tour :2014-15
El Amor World Tour :2015-16
Versus Tour :2017 (עם אלחנדרה גוזמן)
2019: La Diosa de la Noche Tour
פילמוגרפיה

| שנה | שם | תפקיד | הערות |
| --- | --- | --- | --- |
| 1991 | Pelo suelto | עצמה | סרט בכורה |
| 1993 | Zapatos viejos | עצמה |  |
| 1995 | Una papa sin catsup  | גלוריה / לה גראניאס |  |
| 2008 | Las mamás sí van al cielo | עצמה | סרט טלוויזיה |
| שנה | שם | תפקיד | הערות |
| --- | --- | --- | --- |
| 1997 | XE-TU Remix | עצמה | אורחת |
| 2011 | Pequeños gigantes | עצמה | אורחת משנה |
| 2013 | חופשי לאהוב אותך (אנ') | אורורה ולנסיה | תפקיד ראשי; 107 פרקים |
| 2019 | בית הפרחים | עצמה | תפקיד אורח |
| שנה | טלנובלה | שיר | פרק / הערה |
| --- | --- | --- | --- |
| 2006 | You Are the One (אנ') | "Doctor Psiquiatra" | פרק 108 |
| 2008 | ולריה (אנ') | "Valeria" | שיר נושא |
| 2010 | טרזה | "Esa Hembra es Mala" | שיר נושא |
| 2013 | חופשי לאהוב אותך (אנ') | "No Soy un Pájaro" | שיר נושא |
| 2015 | מי הרג את פטריסיה סולר? (אנ') | "No Querías Lastimarme" | שיר נושא |
יסמין הכחולה

| --- | --- |

כרזת הסרט
 בימוי:  וודי אלן 
 הופק בידי:  לאטי אהרונסון  סטפן טננבאום אדוורד וולסון
 תסריט:  וודי אלן 
 עריכה:  אליסה לפסלטר 
 שחקנים ראשיים:  קייט בלאנשט סאלי הוקינס אלק בולדווין בובי קנאבלי פיטר סארסגארד
 מוזיקה:  כריסטופר לנרץ 
 צילום:  חוויאר אקירסארוב 
 מדינה:  ארצות הברית 
 חברה מפיצה:  סרטי סוני
 שיטת הפצה:  וידאו על פי דרישה 
 הקרנת בכורה:  26 ביולי 2013 (הפצה מוגבלת)   17 באוקטובר 2013 ישראל
 משך הקרנה:  98 דק' 
 שפת הסרט:  אנגלית 
 סוגה:  דרמה קומית, סרט דרמה 
 תקציב:  $18,000,000
 הכנסות:  $97,500,000
 הכנסות באתר מוג'ו:   bluejasmine
 פרסים:  פרס אוסקר לשחקנית הטובה ביותר (קייט בלאנשט) 
 אתר רשמי
 דף הסרט ב־IMDb
 
יסמין הכחולה (באנגלית: Blue Jasmine) הוא סרט קולנוע מסוגת מלודרמה משנת 2013 שביים וכתב וודי אלן, ומככבת בו קייט בלאנשט (שאף זכתה בפרס אוסקר על תפקידה). הסרט מספר את סיפור נפילתה של יסמין פרנסיס מחיי עושר בניו יורק לחיי עוני בסן פרנסיסקו.
עלילה

יסמין (קייט בלאנשט) נוחתת בסן פרנסיסקו, ועוברת להתגורר בבית אחותה הלא ביולוגית, ג'ינג'ר (סאלי הוקינס). מנקודה זו ואילך מציג הסרט את חייה של יסמין בסן פרנסיסקו תוך שילוב זיכרונותיה (שכל אחד מהם מוצג בפלשבק) מחיי הפאר הקודמים שלה בניו יורק.
בעלה של יסמין, האל פרנסיס (אלק בולדווין) היה איש עסקים עשיר שנעצר בחשד למעשי מרמה, והתאבד בכלאו. עקב החרמת רכושו יסמין נותרה חסרת כל ורק חפציה האישיים היוקרתיים (בגדים, תיקים וכדומה) מעידים על חיי הפאר להם הייתה רגילה. השינוי הקיצוני באורח החיים והאמת המרה גרמו ליסמין להתמוטטות עצבים והיא מכורה לאלכוהול וכדורים. ובעקבות מעצר האב, בנם היחיד, דני (אלדן ארנרייך) עוזב את לימודיו באוניברסיטת הרווארד, ונעלם. ג'ינג'ר, שהייתה באותה עת נשואה לאוגי (אנדרו דייס קליי) השקיעה, בעצתה של יסמין, 200,000 $ בהם זכתה בלוטו אצל האל וההשקעה ירדה לטמיון. ג'ינג'ר חייה חיי עוני עם שני בניה ועובדת כקופאית בסופרמרקט. בן זוגה הוא צ'ילי (בובי קנאבלי), העובד כמכונאי במוסך.
יסמין נישאה להאל טרם סיום לימודיה באוניברסיטה, והיא חסרת מקצוע. היא שואפת ללמוד עיצוב פנים, וכדי להתפרנס היא עובדת כמזכירה אצל רופא שיניים, ד"ר פליקר (מייקל סטולברג), המחזר אחריה. היא עוזבת עבודה זו לאחר שד״ר פליקר מנשק אותה בכפייה.
ג'ינג'ר מלווה את אחותה למסיבה ופוגשת את אל (לואי סי. קיי.), ונוטשת למענו את צ'ילי, עד שמתברר לה שהוא נשוי. במסיבה יסמין פוגשת את דווייט וסטלייק (פיטר סארסגארד), איש מחלקת המדינה השואף להיכנס לפוליטיקה. יסמין מציגה עצמה בפניו כמעצבת פנים אלמנה ללא ילדים של מנתח שנפטר מהתקף לב. השניים מתאהבים ודווייט מציע ליסמין נישואים, אך הם נפרדים לאחר שהאמת על עברה של יסמין נחשפת בעקבות פגישה מקרית של הזוג עם אוגי.
בפגישה מגלה יסמין שבנהּ מתגורר לא הרחק משם, באוקלנד, ועובד בחנות לכלי נגינה. היא ניגשת לפגוש את הבן, אך הוא מבקש שתסתלק מחייו. מתברר שאביו, בעלה של יסמין, נעצר בעקבות  הלשנתה לרשויות, לאחר שהיא גילתה כי הוא בגד בה במשך שנים, עם נשים אחדות, ורצה לעזוב אותה למען אחת מהן.
יסמין חוזרת לביתה של ג'ינג'ר, שם ג'ינג'ר וצ'ילי חוגגים את חברותם המחודשת. יסמין הנואשת עוזבת את בית אחותה, תוך שהיא מעמידה פנים שהסיבה לכך היא נסיעתה עם דווייט לוושינגטון. היא שמה פעמיה לגן, שם היא מתיישבת על ספסל ומדברת אל עצמה.
צוות שחקנים

קייט בלאנשט - ג'אנט "יסמין" פרנסיס (זכתה בפרס גלובוס הזהב, בפרס אוסקר, ובפרס גילדת שחקני המסך על תפקידה)
סאלי הוקינס - ג'ינג'ר, אחותה של יסמין
אלק בולדווין - הארולד "האל" פרנסיס, בעלה לשעבר של יסמין
בובי קנאבלי - צ'ילי, החבר של ג'ינג'ר
פיטר סארסגארד - דווייט וסטלייק, דיפלומט עשיר
לואי סי. קיי. - אל, המאהב של ג'ינג'ר
אנדרו דייס קליי - אוגי, בעלה לשעבר של ג'ינג'ר
מייקל סטולברג - ד"ר פליקר
אלדן ארנרייך - דני, בנו של האל ובנה החורג של יסמין
צ'רלי טאהן - דני הצעיר
הפקה

צוות השחקנים לוהק ביוני 2012 ובראשם קייט בלאנשט שחשקה בתפקיד עוד קודם לכן. בלאנשט סיפרה שהיא נהגה לעקוב אחרי אנשים הדומים לדמותה של יסמין כדי ללמוד על התנהגותם. צילומי הסרט החלו באותה שנה בניו יורק ובסן פרנסיסקו.
הסרט יצא לאקרנים לראשונה ב-26 ביולי בהפצה מוגבלת בניו יורק ובלוס אנג'לס.
ביקורות

ביקורות מוקדמות לסרט היללו אותו ובפרט את הופעתה של קייט בלאנשט. מבקר הסרטים דייוויד דאנדיי מ"הניו יורקר" הגדיר אותו כסרט הטוב ביותר שוודי אלן עשה מזה שנים. בנוסף, הסרט זכה לציון של 90% מהאתר "Rotten Tomatoes" וציון של 77 נקודות מתוך 100 על פי האתר "Metacritic".
הכנסות

הסרט יצא בתפוצה מוגבלת כמו בסרטו הקודם של אלן, "חצות בפריז" (2011). בשלושת הימים הראשונים לצאתו, הסרט גרף 612,767 דולר בשישה בתי קולנוע בלבד. הישג זה הפך לפתיחה הטובה ביותר של אחד מסרטיו של אלן ולפתיחה הטובה ביותר של סרט עצמאי בשנת 2013. ברם, בעת הפצתו ברחבי ארצות הברית הסרט לא שיחזר את הישגי "חצות בפריז" - למעלה מחמישה מיליון דולר לשבוע - אך הוא הצליח להכניס כארבעה מיליון דולר. סך הכל הכניס הסרט כ-94.7 מיליון דולר, מהם 33.1 מיליון דולר בארצות הברית.
פרשנות > שם הסרט

בשמו המקורי של הסרט "Blue Jasmine" קיים ריבוי משמעויות: המילה "blue" פירושה כחול, עצוב וגם הסגנון המוזיקלי בלוז, בעוד ששם הסרט בעברית, "יסמין הכחולה", מתמקד רק במשמעות אחת של המילה. מבקר הקולנוע יונתן גת העיר כי "שם הסרט מתורגם ברישול. המילה "Blue" במקרה זה מסמלת "דיכאון" או "עצב" ולא צבע. מבקר הקולנוע מאיר שניצר העיר כי מדויק יותר היה לכנות את הסרט "ג'סמין העצובה". הקושי בתרגום לעברית של כפל משמעות זה ניכר בשמן העברי של יצירות קודמות שבשמן נכללה המילה blue, כגון יצירתו של ג'ורג' גרשווין "Rhapsody in Blue" הקרויה בעברית "רפסודיה בכחול", אך גם "רפסודיה בנוסח בלו".
"blue" מייצגת גם את השיר הרומנטי הפופולרי "Blue Moon" של רוג'רס והארט, שנוגן בפגישתם הראשונה של יסמין והאל, וגעגועיה של יסמין לשיר הם געגועיה לחיי הזוהר עם האל.
פרשנות > שילוב העבר וההווה

עלילת הסרט אינה ליניארית, עקב השימוש הנרחב שהוא עושה בפלשבקים. הסרט מציג באופן ליניארי את חייה של יסמין בסן פרנסיסקו, אך בהם משולבים זכרונותיה (שכל אחד מהם מוצג בפלשבק) מהתקופה שקדמה להגעתה לסן פרנסיסקו, ובה חייתה בעושר רב בניו יורק.
מבקר הקולנוע יונתן גת מעיר על כך:
פרשנות > תיאור של התמוטטות

"יסמין הכחולה" הוא המחשה של הביטוי ”מֵאִיגְרָא רָמָא לְבֵירָא עֲמִיקְתָּא” - הוא מספר את סיפור נפילתה של יסמין פרנסיס מחיי עושר בניו יורק לחיי עוני בסן פרנסיסקו. הסרט אינו מותיר לצופה תקווה רבה להתאוששותה של יסמין. סצנת הפתיחה של הסרט וסצנת הסיום שלו דומות להפליא: בשתיהן יסמין מדברת לכאורה אל אישה שלידה, אך למעשה היא מדברת אל עצמה, משום שהנשים מסתלקות ממנה ברגע שהן יכולות. בשתי הסצנות יסמין היא חסרת בית: בסצנת הפתיחה, לאחר שאיבדה את ביתה בניו יורק, ובסצנת הסיום, לאחר שעזבה את בית אחותה בסן פרנסיסקו.
מבקר הקולנוע אורי קליין רואה בסרט, ובמחזה שקדם לו, משל לנפילה נרחבת יותר: